კიურიუმი
კიურიუმი (ლათ. Curium; ქიმიური სიმბოლო — Cm {\displaystyle {\ce {Cm}}} ) — ელემენტთა პერიოდული სისტემის მეშვიდე პერიოდის, ჯგუფგარეშე (ძველი კლასიფიკაციით მესამე ჯგუფის თანაური ქვეჯგუფის, IIIბ) ხელოვნურად მიღებული რადიოაქტიური ქიმიური ელემენტი. განეკუთვნება აქტინოიდების ოჯახს. მისი ატომური ნომერია — 96, tდნ — 1340 °C, tდუღ — 3110 °C, სიმკვრივე — 13.51 გ/სმ3. მოვერცხლისფრო ლითონი. მდგრადი იზოტოპები არ გააჩნია. კიურიუმი პირველად 1944 წელს მიიღეს ამერიკელმა მეცნიერებმა გ. სიბორგმა, ჯ. ჯეიმსმა და ა. გიორსომ. კიურიუმის ნაერთებიდან სინთეზირებულია Cm 2 O 3 {\displaystyle {\ce {Cm2O3}}} , CmCl 3 {\displaystyle {\ce {CmCl3}}} , CmO 2 {\displaystyle {\ce {CmO2}}} , CmF 4 {\displaystyle {\ce {CmF4}}} . სხვა აქტინოიდებისაგან კიურიუმი შეიძლება გამოვყოთ იონმიმოცვლითი მეთოდებით. კიურიუმის იზოტოპებს 242Cm, 244Cm იყენებენ ელექტრული დენის მცირეგაბარიტიან წყაროს შესაქმნელად. სახელი ეწოდა პ. კიურისა და მ. სკლოდოვსკა-კიურის პატივსაცემად.